cyanic-selkie/wikianc huggingface dataset:
Ռուբեն Սիմոնով
Կենսագրություն
Հայրը ծագումով թելավցի էր, մայրը՝ Վլադիկավկազից։ Նախնական կրթությունն ստացել է Մոսկվայի Լազարյան ճեմարանում, ապա փոխադրվել Ա․ Ռոստովցևի մասնավոր գիմնազիան, որն ավարտել է 1917 թ.։ 1918 թ. ընդունվել է Մոսկվայի համալսարանի իրավաբանական ֆակուլտետը, 1919 թ.՝ փոխադրվել Ֆ․ Շալյապինի դրամատիկական ստուդիան։ 1920 թ. իր Ռ․ Ն․ Սիմոնովը ստեղծագործական կյանքը ընդմիշտ կապել է Մոսկվայի Գեղարվեստական թատրոնի Ե․ Վախթանգովի ղեկավարած 3-րդ ստուդիայի, ապա և դրա հիման վրա ստեղծված Վախթանգովի անվան թատրոնի հետ։ Սկզբում եղել է դերասան, 1924 թ.՝ ռեժիսոր, 1939 թ.՝ գլխավոր ռեժիսոր։ Այս թատրոնում են ստեղծվել Սիմոնովի լավագույն դերերն ու բեմադրությունները։ Նրա ստեղծագործական կյանքում վճռական նշանակություն են ունեցել Տրուֆալդինոյի և Պանտալոնեի դերակատարումները (Գոցիի «Արքայադուստր Տուրանդոտ», 1922-1924 թթ.)։
Պորոգ Յոլ
Ջրագրության տվյալներ
Ըստ աշխարհագրական տեղեկատվական համակարգի՝ ջրային բաժնի տարածքում Ռուսաստանի Դաշնության պատրաստած դաշնային գործակալության ջրային ռեսուրսների ՝
Ռուբեն Սիմոնով
Գործունեություն
Սիմոնովի բանաստեղծական, երգիծական, վառ ու ինքնատիպ արվեստը մշակվել է Ե․ Վախթանգովի անմիջական ղեկավարությամբ։ Հետագայում Սիմոնովը յուրովի զարգացրել է իր ուսուցչի բեմարվեստի սկզբունքները։ Ստեղծել է խորապես իմաստավորված, տոնական, ժողովրդական թատերախաղերի իմպրովիզացիոն ավանդույթներով համեմված դերեր՝ Փոխարքա (Մերիմեի «Սուրբ նշխարքների կառքը»), Սինիչկին (Լենսկու «Լև Գուրիչ Սինիչկին», երկուսն էլ՝ 1924 թ.), Ամեդիոտով (Բուլգակովի «Զոյկայի բնակարանը», 1926 թ.) և այլն։ Սիմոնովը նշանակալիորեն խորացնելով դերերի հոգեբանական մշակումը, երաժշտականությունը, պահպանել է բեմական նկարագծերի սրությունը, արտաքին ձևի հղկվածությունը։ Նրա տաղանդի կատակերգական կողմը դրսևորվել է Բենեդիկտի (Շեքսպիրի «Ոչնչից մեծ աղմուկ», 1936 թ.), Խլեստակովի (Գոգոլի «Ռևիզոր», 1939 թ.), Ռ․ Սիմոնովը Խլեստակովի դերում Դոմենիկոյի (Դե Ֆիլիպոյի «Ֆիլումենա Մարտուրանո», 1965 թ.) դերակատարումներում։ Կոստյա-կապիտանի (Պոգոդինի «Արիստոկրատներ», 1935 թ.) կերպարը ողբերգական կոլորիտ է ձեռք բերել Սիմոնովի անձնավորմամբ, իսկ Դոն Կիխոտի (Բուլգակովի «Դոն Կիխոտ», 1941 թ.), Սիրանոյի (Ռոսաանի «Սիրանո դը Բերժըրակ»), Օլեկո Դունդիչի (Ռժեշևսկու և Կացի «Օլեկո Դունդիչ», երկուսն էլ՝ 1942 թ.) դերերի մարմնավորումներն աչքի են ընկել հերոսառոմանսփկական շնչով։
Սիմոնովի ռեժիսորական լավագույն աշխատանքներին (Սլավինի «Ինտերվենցիա» 1933 թվ., Պոգոդինի «Հրացանավոր մարդը» 1937 թ., Կոռնեյչուկի «Ռազմաճակատ» 1942 թ., Վիրտայի «Մահապարտների դավադրությունը» 1950 թ., «Ֆոմա Գորդեև» ըստ Գորկու 1956 թ., Լ․ Տոլստոյի «Կենդանի դիակ» 1962 թ., «Հեծյալ բանակ» ըստ Բաբելի Մայակովսկու երկերի 1966 թ., Զորինի «Վարշավյան մեղեդիներ» 1967 թ. և այլն) բնորոշ են քաղաքացիական կրքոտ մերկացումները, վախթանգովյան հումորը, նրբագեղ ու տեսարժան Սոֆրոնովի «խոհարարուհին» պիեսի ներկայացումից (1959 թ. ռեժիսոր Ռ․ Սիմոնով) կատարելության հասցված ձևը, գաղափարական հստակ կողմնորոշումը։ Բեմադրել է նաև կատակերգություններ՝ Էրվեի «Մադմուազել Նիտուշ» (1944), Սոֆրոնովի «Խոհարարուհին» (1959)և այլն։ ԽՍՀՄ Մեծ թատրոնում բեմադրել է Փալիաշվիլու «Աբեսալոմ և Էթերի» (1939), Չայկովսկու «Չերևիչկի» (1941), Բիզեի «Կարմեն» (1945), Գունոյի «Ֆաուստ» (1961) օպերաները։ Սիմոնովը ստեղծագործական վաղ տարիներից կապված է եղել հայ թատրոնին։ 1923 թվականից (ընդհատումներով) ղեկավարել է Մոսկվայի 1-ին, 2-րդ, 3-րդ հայկական դրամատիկական ստուդիաները (բեմադրել է Պարոնյանի «Մեծապատիվ մուրացկաններ» 1924 թ., «Պաղտասար աղբար» 1927 թ., «Ատամնաբույժն արևելյան» Սունդուկյանի «Խաթաբալա», երկուսն էլ՝ 1928 թ., «Քանդած օջախ» 1935 թ., պիեսները և այլն), ինչպես և Ուզբեկստուդիան, 1928—1937 թթ.՝ իր անունը կրող Թատրոն-ստուդիան։ Սիմոնովը մեծապես նպաստել է հայ դերասանական արվեստի պրոֆեսիոնալ առաջընթացին, և մասնավորապես Ա․ Գուլակյանի, Վ․ Աճեմյանի, Թ․ Սարյանի, Ս․ Քոչարյանի և այլոց գեղարվեստական դաստիարակությանը։ Լենինականի և Սունդուկյանի անվան թատրոններում 1929 թ. բեմադրել է Ա․ Օստրովսկու «Եկամտաբեր պաշտոն»-ը, 1956 թ.՝ Սպենդիարյանի անվան թատրոնում Չայկովսկու «Պիկովայա դամա»-ն։
Եղել է 1939 թ. կազմակերպված հայ արվեստի մոսկովյան տասնօրյակի գեղարվեստական ղեկավարը։ Նա Վախթանգովի մեծ արվեստի լավագույն մեկնաբաններից էր։ Դասավանդել է Շչուկինի անվան թատերական ուսումնարանում (1946 թ.՝ պրոֆեսոր)։ Աշակերտներից են՝ Ն․ Գրիցենկոն, Յու․ Բորիսովան, Մ․ Ուլյանովը, Ցու․ Շակովլևը, Վ․ Լանովոյը։ ԽՍՀՄ պետական (1943, 1947, 1950) և լենինյան (1967) մրցանակներ։ Պարգևատրվել է Լենինի 2 և 2 այլ շքանշաններով։
Արտաքին հղումներ
Կատեգորիա:Ռուսահայ ռեժիսորներ Կատեգորիա:Ռուսահայ դերասաններ Կատեգորիա:20-րդ դարի դերասաններ Կատեգորիա:Անձինք նամականիշերի վրա
Ամենափոքր ընդհանուր հայտարար
Մաթեմատիկայում ամենափոքր ընդհանուր հայտարարը կոտորակների բազմության հայտարարների ամենափոքր ընդհանուր բազմապատիկն է։ Այն հեշտացնում է կոտորակների գումարման, հանման և համեմատության գործողությունները։
Նկարագրություն
Կոտորակների բազմության ամենափոքր ընդհանուր հայտարարը կոտորակների հայտարարների ընդհանուր բազմապատիկներից ամենափոքրն է։ Հայտարարների արտադրյալը միշտ ընդհանուր հայտարար է, ինչպես ներքևում․
բայց դա միշտ չէ, որ ամենափոքրն է, ինչպես ներքևում․
Այստեղ 36-ը 12-ի և 18-ի ամենափոքր ընդհանուր բազմապատիկն է։ Նրանց արտադրյալը՝ 216-ը, նույնպես ընդհանուր հայտարար է, բայց այդ հայտարարով հաշվարկները մեծ թվեր են ներառում․
Թվերից տարբեր փոփոխականների դեպքում, նույն սկզբունքն է գործում ։
Դերը թվաբանության և հանրահաշվի մեջ
Միևնույն կոտորակը կարելի է ներկայացնել տարբեր ձևերով։ Եթե կոտորակների համարիչի և հայտարարի հարաբերակցությունը միևնույնն է, ապա այդ կոտորակները միևնույն թիվն են ներկայացնում։ Օրինակ․
քանի որ դրանք բոլորը բազմապատկվել են 1 թվով, գրված որպես կոտորակ․
Սովորաբար ավելի հեշտ է կոտորակները գումարել, հանել կամ համեմատել, երբ դրանք ներկայացված են միևնույն հայտարարով, որ կոչվում է "ընդհանուր հայտարար"։ օրինակ, միևնույն հայտարարով կոտորակների համարիչները պարզապես կարող են գումարվել, այնպես ինչպես and that, քանի որ կոտորակներն ունեն միևնույն հայտարարը՝ 12։ Առանց ընդհանուր հայտարարը հաշվելու ակնհայտ չէ որ  հավասար է, կամ  մեծ, կամ փոքր է ։ Յուրաքանչյուր ընդհանուր հայտարար կաշխատի, բայց սովորաբար ամենափոքր ընֆհանուր բաժանարարը գերադասելի է, քանի որ այն հաշվարկները որքան հնարավոր է պարզեցնում է ։
Գործնական կիրառություններ
Ամենափոքր ընդհանուր հայտարարը բազմաթիվ գործնական կիրառություններ ունի, ինչպես օրինակ, միևնույն հատվածը ծածկելու համար անհրաժեշտ երկու տարբեր երկարության օբյեկտների քանակի որոշումը, աղյուսաշինության, սալիկապատման և տասելացման մեջ։ Այն օգտակար է նաև աշխատանքային ժամանակացույցը պլանավորելու համար։
Ծանոթագրություններ
Կատեգորիա:Տարրական մաթեմատիկա Կատեգորիա:Կոտորակներ
Օլյուդենիզ
Օլյուդենիզ (Ölüdeniz), քաղաքատիպ ավան Թուրքիայի հարավարևմտյան մասում, Մուղլայի մարզում։ Գտնվում է Ֆեթհիյեից 15 կիլոմետր հեռավորության վրա։ Օլյուդենիզում է գտնվում Կապույտ ծովալճակը՝ Թուրքիայի պետական արգելանոցներից մեկը։ Ավանում առկա են մի շարք հյուրանոցներ, հիմնականում В2-3*։ Տեղանքը երեք կողմից շրջափակված է լեռներով, որոնցից ամենաբարձրը Բաբադաղն է, որը թարգմանաբար նշանակում է «Հայր լեռ»։ Բարձրությունը մոտ 1672 մետր է ։
Օլյուդենիզ օդաչուներ են գալիս ամբողջ Եվրոպայից, քանի որ Օլյուդենիզը Եվրոպայի ամենահայտնի պարապլանային թռիչքների կենտրոններից մեկն է։ Յուրաքանչյուր հոկտեմբեր տեղի են ունենում օդային ակրոբատիկայի մրցություններ, որոնք հավաքում են մեծ քանակությամբ մասնակիցներ և հանդիսատես։ Ավանում մշտական բնակչություն գոյություն չունի։ Այստեղ մարդիկ գալիս են միայն աշխատելու։ Օլյուդենիզի կենտրոնական փողոցում, որն ունի մոտ 300 մետր երկարություն, առկա են մի շարք խանութներ, ռեստորաններ և սրճարաններ, որտեղ հանգստացողները կարող են անցկացնել իրենց ժամանակը և գնել հուշանվերներ։ Հիմնականում այստեղ զբոսաշրջիկներ են այցելում Գերմանիայից, Անգլիայից, Իռլանդիայից, Հայաստանից, Ռուսաստանից և այլ երկրներից։
Նորդ-Բեյվելանդ
Կատեգորիա:Զեյլանդի համայնքներ
Կաստելդեֆելս (քաղաք)
Կաստելդեֆելս (Castelldefels), քաղաք և մունիցիպալիտետ Իսպանիայում, մտնում է Բարսելոնա նահանգի, ինչպես նաև Բաշ Լաբրեգատ ինքնավար մարզերի մեջ։ Տարածքը՝ 13 կմ²։ Բնակչությունը՝ 62250 մարդ (2010 թվականի տվյալներով)։ Գավառական մայրաքաղաքից հեռու է 18։
Արտաքին հղումներ
Կատեգորիա:Իսպանիայի քաղաքներ
Անդաստան
Անդաստանի արարողության խորհուրդը աշխարհի չորս կողմերի օրհնությունն է։
Անդաստանի կարգը հին ժամանակներում
Հնում անդաստանի արարողությունը կատարվել է եկեղեցուց դուրս։ Հոգևորականները կարգը կատարել են գյուղերում` արտերի և այգիներ մեջ։
Անդաստանն ըստ եկեղեցական տոնացույցի
Եկեղեցական տոնացույցի համաձայն` «անդաստան ելանել» կամ «անդաստան օրհնել» նշանակում է եկեղեցու ատյանում շրջելով՝ աշխարհի չորս կողմերն օրհնել։
Արարողակարգ
Արարողության ժամանակ հոգևոր դասը խաչով, խաչվառով, մոմերով, քշոցներով և Ավետարանով, երգելով նախ օրհնում է արևելքը և Հայաստանը՝ սուրբ Խաչի և Ավետարանի նշանով, օրվա շնորհով և հանուն Սուրբ Երրորդության։
Այնուհետև օրհնվում է արևմտյան կողմը աշխարհի և պահպանության խնդրանք է երգվում քրիստոնյա թագավորությունների և ազգերի համար։
Դեմքով դեպի հարավ կանգնելով՝ օրհնում են հարավային կողմը, երկրները, անդաստանները և տարվա պտղաբերությունը։
Դեպի հյուսիս դառնալով՝ օրհվում են աշխարհի հյուսիսային կողմն ու այնտեղ գտնվող վանքերը, մենաստանները, քաղաքներն ու գյուղերը և նրանց բնակիչները։
Աղբյուր
Կատեգորիա:Եկեղեցական արարողություններ Կատեգորիա:Հայ Առաքելական Եկեղեցի Կատեգորիա:Քրիստոնեական ծիսակատարություններ Կատեգորիա:Եկեղեցական ծիսակարգեր
Քուրդ Ա
Քուրդ Ա (ծննդյան թվականն անհայտ - 1272 թ.), հայ ռազմական և պետական գործիչ, Արարատյան կողմնակալության հրամանատար-կողմնակալ, իշխանաց-իշխան, Վաչուտյան իշխանատոհմի իշխան
Գործունեությունը
Արարատյան կողմնակալության հիմնադիր Վաչե Ա-ի որդին և հաջորդը վիմագիր աղբյուրներում առաջին անգամ հիշատակվում է Վաչե Ա-ի Կեչառիսի վանական համալիրի 1213 թ-ի նվիրատվական արձանագրությունում։ 1221 թ-ին եղել է կողմնակալության ամիրի պաշտոնում և համագահակալել է հոր հետ։ Այս պաշտոնի իրավասությունն է եղել կողմնակալության ներքին կյանքի, առևտրականների և արհեստավորների նկատմամբ վերահսկողությունը, հարկահավաքի կարգավորումը, զորահավաքը, ինչպես նաև թշնամական հարձակումների ժամանակ բնակչության ուժերի կազմակերպումը։ 1230-ական թթ-ի սկզբին փոխարինել է հորը։ 1236 թ-ին հայ մյուս ավատատեր իշխանների նման հպատակվել է մոնղոլ զորավար Չարմաղանին, մնացել է իր պաշտոնում և իր զորագնդով մասնակցել է մոնղոլների արշավանքներին։ Այս արշավանքի ընթացքում 1236 թ-ին Սումրառի-Սուրմալույում գերությունից ազատել է Մարկոս արքեպիսկոպոս Սուրմառեցուն։ Մոնղոլների կողմից Ամբերդի ավերումից հետո մայրաքաղաք է դարձրել Նիգ-Ապարան գավառի Վարդենիս գյուղը՝ այստեղ կառուցելով պարսպափակ երկհարկանի պալատ։ Մոնղոլ տիրակալների հետ ունեցած կապերի շնորհիվ մեծ հեղինակություն է ունեցել և իր ժամանակակիցներից անվանել է «մեծ» իշխան։ Ազդեցիկ էին նրա բարեկամական կապերը հայ իշխանական տների հետ։ Ինքն ամուսնացել էր Դսեղի Մամիկոնյան-Համազասպյան Մարծպան իշխանի դստեր՝ Խորիշահի հետ, որդիներից Հասանին ամուսնացրել էր Ուքանանց տոհմից Արուս խաթունի հետ, դստերը՝ Մամքանին կնության էր տվել Խաչենի Դոփյանների իշխանական տան Ծարա ճյուղից Հասան Բ իշխանին։ Սրանով պիտի բացատրվի այն փաստը, որ 1254 թ-ին մոնղոլների հետ պայմանագիր կնքելու նպատակով Կարակորում մեկնած Կիլիկյան Հայաստանի թագավոր Հեթում Ա-ն մեկնելիս և 1255 թ-ին վերադառնալիս մի քանի ամսով հյուրընկալել է նրա Վարդենիս գյուղի դղյակում։ Պատմիչ Կիրակոս Գանձակեցին գրել է, որ այդ օրերին Արևելյան Հայաստանի և անգամ Վրաստանի շատ իշխանավորներ են եղել Վարդենիսի դղյակում։ 1250-ական թվականների վերջերին նրա հետ համագահակալել է երկրորդ որդին՝ Վաչե Բ-ն։ Սակայն վերջինս 1261/1262 թթ-ի միջև անակնկալ մահացել է և հոր հետ համագահակալել է հաջորդ որդին՝ Հասանը։ Քուրդ Ա-ի մասին վերջին հիշատակությունը կատարել են նրա հյուրերը, հայ մշակույթի հայտնի դեմքեր Գևորգ Սկևռացին /1267 թ./ և Վարդան Արևելցին /1268 թ./, որոնք այդ ժամանակ գործել են կողմնակալության մշակութային կենտրոններում՝ Թեղենյաց վանքում և Սաղմոսավանքում։ Պատմիչ Զաքարիա Սարկավագը գրել է, որ կյանքի վերջին տարիներին թողել է աշխարհիկ իշխանությունը և մտել է Սևանավանք։ Այստեղ էլ նրա պատվերով պատրաստվել է Սևանավանքի դուռը։
Շինարարական և մշակութային գործունեությունը
Հայտնի է մշակութանպաստ և շինարարական գործունեությամբ։ Կնոջ՝ Խորիշահի համագործակցությամբ կառուցել է Եղիպատրուշի կենտրոնագմբեթ եկեղեցին և գավիթը /1230-ական թթ-ին/, Սաղմոսավանքի բազիլիկ տիպի մատուռը /1230-ական թթ-ին/, գրատունը /1255 թ/, Աստվածընկալի կենտրոնագմբեթ եկեղեցին /1244 թ./ և գավիթը /1250-ական թթ-ին/, Հովհաննավանքի գավիթը /1251 թ./։ Նրա հրամանով բնակչության ուսերից հանվել է հարկատեսակ, որի վիմագիր-հրամանագիրը փորագրված է Կարբիի բերդում կանգնեցված գեղաքանդակ խաչքարի պատվանդանին /1235 թ./։ Բազում նվերներ է տվել Հաղպատի և Սանահինի վանքերին, որտեղ դրանց առիթով կանգնեցվել են գեղաքանդակ խաչքարեր։
Գրականություն
1. Զաքարիա Սարկավագ, Պատմագրութիւն, հ. 3, Վաղարշապատ, 1870 թ.։ 2. Հայկական Սովետական Հանրագիտարան, հ. 11, Ե., 1985 թ., էջ 283։ 3. Հայկական Հանրագիտարան։ Ով ով է։ Հայեր։ Կենսագրական հանրագիտարան, հ. 2։ Ե., 2007 թ., էջ 526։ 4. Տիգրան Պետրոսյանց, Վաչուտյաններ, Ե., 2001 թ., 363 էջ։ 5. Վիկտոր Պետրոսյանց /Տիգրան Պետրոսյանց/, Վաչուտյան իշխանական տան տոհմածառը,, , բանբեր Երևանի համալսարանի, , , 1981 թ., թիվ 3։
Կատեգորիա:Վաչուտյաններ
Ֆորնովո դի Տարո
Ֆորնովո դի Տարո (Fornovo di Taro), կոմունա Իտալիայում, Էմիլիա Ռոմանիա մարզում՝ Պարմա գավառում ։ Բնակչությունը կազմում է 5973 մարդ, բնակչության խտությունը կազմում է 105 մարդ/կմ²։ Զբաղեցնում է 57 կմ² մակերես տարածք։ Փոստային ինդեքսն է՝ 43045։ Հեռախոսային կոդը՝ 0525։
Ծանոթագրություններ
Կատեգորիա:Էմիլիա Ռոմանիայի քաղաքներ
Ջումարա
Ջումարա, գյուղ Արևմտյան Հայաստանում, Բիթլիսի վիլայեթի Խուլփի գավառակում։
Մինչև 1915 թ.-ը եղել է հայաբնակ գյուղ։
Ջումարան 1895 թ.-ի ջարդերի և 1915 թվականի Մեծ եղեռնի ժամանակ ավերվել է, իսկ բնակիչները կոտորվել են կամ տեղահանվել ։
Ծանոթագրություններ
Կատեգորիա:Արևմտյան Հայաստանի գյուղեր
Պլատոշինո
Պլատոշինո (Платошино), գյուղ Ռուսաստանի Պերմի երկրամասի Պերմսկի շրջանի կազմում։
Արտաքին հղումներ
Կատեգորիա:Ռուսաստանի գյուղեր Կատեգորիա:1852 թվականին հիմնադրված բնակավայրեր Կատեգորիա:Ռուսաստանի Պերմի երկրամասի Պերմսկի շրջանի բնակավայրեր
Չաքըրլար
Չաքըրլար, գյուղ Օսմանյան կայսրությունում, Տրապիզոնի վիլայեթի Ջանիկի գավառում ։
Բնակչության մասին տվյալներ չեն պահպանվել։ Նրանք բռնությամբ տեղահանվել են 1915 թվականի Մեծ եղեռնի ժամանակ։ Նրանց մեծ մասը զոհվել է աքսորի ճանապարհին։
Ծանոթագրություններ
Կատեգորիա:Օսմանյան կայսրության հայաբնակ գյուղեր
Ջեք Կլարկ (ֆուտբոլիստ)
Ջեք Կլարկ (Jack Clarke, ), անգլիացի պրոֆեսիոնալ ֆուտբոլիստ։ Ներկայումս Տոտենհեմ Հոտսպուրից վարձավճարով հանդես է գալիս Լիդս Յունայթեդի կազմում։ Խաղում է վինգերի դիրքում ։
Լիդս Յունայթեդ
Կլարկը Լիդս Յունայթեդի ակադեմիայի սան է ։ Իր առաջին պրոֆեսիոնալ պայմանագիրը կնքեց 2017 թվականի նոյեմբերի 23-ին   ։ Լիդսի հիմնական թիմ Կլարկը առաջին անգամ հրավիրվեց 2018 թվականի հունվարի 7-ին՝ Անգլիայի գավաթի Նյուպորտ Կաունտիի դեմ խաղում, սակայն այս խաղում մնաց պահեստայինների նստարանին  ։ Իր պրոֆեսիոնալ դեբյուտը նշեց հոկտեմբերի 6-ին՝ փոխարինելով Ստյուարտ Դալասին Բրենտֆորդի դեմ խաղում  ։ Դեկտեմբերի 1-ին Կլարկը գոլային փոխանցում տվեց Պաբլո Էռնանդեսին Շեֆիլդ Յունայթեդի դեմ խաղում՝ օգնելով իր թիմին հաղթել 1-0 հաշվով  ։ Իր առաջին գոլը պրոֆեսիոնալ կարիերայում խփեց դեկտեմբերի 23-ին՝ Աստոն Վիլլայի դեմ խաղում  ։ 2019 թվականի հունվարի 1-ին անգլիացին գոլ խփեց Նոթինգհեմ Ֆորեստի դեմ խաղում, սակայն Լիդսը պարտվեց 4-2 հաշվով  ։ Իր առաջին մրցաշրջանում Կլարկը անցկացրեց 25 հանդիպում ՝ դառնալով 2 գոլի ու 2 գոլային փոխանցման հեղինակ և ճանաչվելով ակումբի տարվա լավագույն երիտասարդ ֆուտբոլիստ ։
Տոտենհեմ Հոտսպուր
2019 թվականի հուլիսի 2-ին Կլարկը 4 տարվա պայմանագիր կնքեց Տոտենհեմ Հոտսպուրի հետ  ։ Ակումբը նրա համար վճարեց 10 միլիոն ֆունտ ստերլինգ , իսկ անգլիացին 1 տարվա վարձավճարով վերադարձավ Լիդս Յունայթեդ   ։
Արտաքին հղումներ
Կատեգորիա:Ֆուտբոլի հարձակվողներ Կատեգորիա:Անգլիացի ֆուտբոլիստներ Կատեգորիա:Լիդս Յունայթեդի ֆուտբոլիստներ Կատեգորիա:Տոտտենհեմ Հոտսպուրի ֆուտբոլիստներ Կատեգորիա:Անգլիական ֆուտբոլի լիգայի խաղացողներ Կատեգորիա:Պրեմիեր Լիգայի ֆուտբոլիստներ
Գալինա Վոդյանիցկայա
Գալինա Վոդյանիցկայա (Водяницкая, Галина Владимировна, ), թատրոնի և կինոյի խորհրդային դերասանուհի։ Առաջին աստիճանի Ստալինյան մրցանակի դափնեկիր։
Կենսագրություն
Ծնվել է 1918 թվականի օգոստոսի 26-ին, Խարկովում։ Հայտնի գիտնական-կենսաբաններ Վլադիմիր Վոդյանցիկու և Նինա Մորոզովա-Վոդյանցիկայայի դուստրն է։
1936-1939 թվականներին սովորել է Մոսկվայի պետական համալսարանում ։
1944 թվականին ավարտել է Մոսկվայի Գերասիմովի անվան կինեմատոգրաֆիայի համառուսական պետական ինստիտուտի դերասանական բաժինը։
«Զոյա» ֆիլմի հաջողությունից հետո, որտեղ Վոդյանիցկայան դեռ ուսանողուհի լինելով, խաղացել է կոմերիտուհի Զոյա Կոսմոդեմյանսկայայի դերը, նա եղել է Կաննի կինոփառատոնում խորհրդային առաջին պատվիրակության կազմում ։ Միխայիլ Կալատոզովը, որը եղել է Կաննում խորհրդային պատվիրակության ղեկավարը, կինոֆորումի արդյունքների մասին ԽՍՀՄ Կենտրոնական կոմիտեին տված իր հաշվետվությունում 1946 թվականի հոկտեմբերին դերասանուհու մասին գրել է. «Ի դեմս նրա օտարերկրացիներն առաջին անգամ տեսել են կենդանի խորհրդային «կինոաստղի», և դա դարձել է թեժ քննարկումների առարկա, իսկապես սենսացիա» ։
1946-1947 թվականներին եղել է Լենկոմ թատրոնի դերասանուհի։
1950-1951 թվականներին եղել է Սանկտ Պետերբուրգի Ն․ Ակիմովի անվան կոմեդիայի ակադեմիական թատրոնի դերասանուհի, դրանից հետո աշխատել է Կինոդերասանի թատրոն-ստուդիայում։
1964 թվականից եղել է արտասահմնայան ֆիլմերի` ռուսերենով կրկնօրինակման հնչյունային ռեժիսոր ։
Առաջին ամուսինը (1943-1946 թվականներին) կինոռեժիսոր Իլյա Ֆրեզն էր, երկրորդ ամուսինը` կինոռեժիսոր Ս. Վասիլևը, երրորդ ամուսինը կինոռեժիսոր Լեո Արնշտամն էր։
Գ. Վոդյանիցկայան մահացել է 2007 թվականի հուլիսի 13-ին։ Թաղված է Մոսկվային Նովոդևիչյան գերեզմանատանը (№ 8 հատվածում)։
Զբոսաշրջությունն Արաբական աշխարհում
Զբոսաշրջությունն Արաբական աշխարհում գործնականորեն ընդգրկում է լայնարձակ տարածաշրջաններ, տուրիստական տեսարժան վայրեր. ավելի քան 13 միլիոն քառակուսի կիլոմետր տարածք ։ Արաբական աշխարհը հիմնականում ներառում է արաբախոս երկրների և Հյուսիսային Աֆրիկայի և Արևմտյան Ասիայի բնակչությունն ու երկրները։ Արաբական աշխարհի ստադարտ բնորոշումն ընդգրկում է Արաբական պետությունների լիգայի 22 երկրներ և տարածաշրջաններ. 10 երկիր Աֆրիկայում և 12 երկիր Ասիայում։ Աշխարհագրորեն տարածքն ընդգրկում է արևմուտքում՝ Ատլանտյան օվկիանոսի, արևելքում՝ Արաբական ծովի, հյուսիսում՝ Միջերկրական, հարավ-արևելքում՝ Սոմալի թերակղզու և Հնդկական օվկիանոսի տարածքը։ Տվյալ տարաքում ապրում է ավելի քան 422 միլիոն մարդ  ։
Արաբական աշխարհի մաս համարվող որոշ տարածքներ հնագույն քաղաքակրթությունների օրրան են, հատկապես՝ Հին Եգիպտոսը, Լևանտը և Միջագետքը։ Պատմական տարբեր ժամանակներում, մի շարք քաղաքակրթություներ՝ և՛ տեղական, և՛ օտար, հաստատվել են և կառավարել Արաբական աշխարհում՝ յուրաքանչյուրը թողնելով իր հետքը տարածաշրջանում։ Սրանք դարձել են Արաբական աշխարհից մնացած այն մոզաիկներից, որոնք համարվում են Հին աշխարհի քաղաքակրթությունների մնացորդներ։ Որոշ երկրներում դուք կարող եք գտնել հնագույն հռոմեական տաճար Օմայյան խալիֆայության պալատի կողքին, կամ խաչակիրների ամրոց մամլուքների հնագույն քաղաքում, կամ նույնիսկ Արևելյան օրթոդոքս եկեղեցի Օսմանյան մզկիթի կողքին։
Ծանոթագրություններ
Կատեգորիա:Զբոսաշրջություն Կատեգորիա:Արաբական աշխարհ
Հելլենիստական փիլիսոփայություն
Հելլենիստական փիլիսոփայություն է կոչվում փիլիսոփայության զարգացման այն ժամանակահատվածը, որը հաջորդել է Արիստոտելին։ Հելլենիստական շրջանի փիլիսոփայության առանձնահատկություններից մեկը նրա բարոյագիտական ուղղվածությունն է ու փորձը՝ ընդունելու հին արևելյան փիլիսոփայության որոշ դրույթներ։
Առանձնահատկությունները
Հելլենիզմի դարաշրջանում հասարակական կյանքում տեղի ունեցած պատմաքաղաքական ու մշակութային փոփոխություններն իրենց կնիքն են թողնում նաև փիլիսոփայական մտքի զարգացման վրա։ Փիլիսոփայության կենտրոնում հայտնում է մարդը, որին առաջին հերթին մտահոգում են սեփական կեցության ավտանգության և երջանկության խնդիրները։ Անհատապաշտությունը դառնում է փիլիսոփայական մտածումների առանցքը։ Թուլանում է հետաքրքրությունը տեսական մտքի նկատմամբ, եթե Արիստոտելը տեսական-հայեցողական կյանքն էր համարում երանելի կեցություն և բարձրագույն բարիք, ապա հելլենիստական դարաշրջանի փիլիսոփայության մեջ տեսական գիտելիքները կորցնում են իրենց ինքնուրույն և ինքնաբավ արժեքը։
Նոր ուղղություններ
Հելլենիզմի դարաշրջանում իրենց գոյությունը շարունակում են պլատոնական և արիտոտելական դպրոցները, իսկ դրանց զուգահեռ ձևավորվում էին փիլիսոփայության նոր ուղղություններ՝ ստոիցիզմը, էպիկուրականությունը և սկեպտիցիզմը։
Ծանոթագրություններ
Կատեգորիա:Հելլենիստական փիլիսոփայություն
Սզուլոկ
Սզուլոկ գյուղ Հունգարիայի Հանրապետության Սոմոգի երկրամասում։ Ըստ 2004 թվականի մարդահամարի՝ գյուղի բնակչությունը կազմում է 706 մարդ, իսկ բնակչության միջին խտությունը 25.3 մարդ/կմ²։
Նորդենֆելդ (համայնք)
Նորդենվելդ (Noordenveld ), համայնք Նիդերլանդների Դրենթե մարզում։ Տարածքը 201,22 կմ² է, բնակչությունը՝ 31.310 (2011)։ Մեկ շնչի տարեկան միջին եկամուտը 13.400 եվրո է։
Կատեգորիա:Դրենթեի համայնքներ
Ժելեզնյակ-1
Ժելեզնյակ-1 (Железняк-1), գյուղ Ռուսաստանի, Սմոլենսկի մարզի Մոնաստիրշչինսկի շրջանի կազմում։
Բնակչությունը 2007 թվականին գրանցված տվյալներով կազմում էր 130 մարդ։
Արտաքին հղումներ
Կատեգորիա:Ռուսաստանի գյուղեր Կատեգորիա:Ռուսաստանի Սմոլենսկի մարզի Մոնաստիրշչինսկի շրջանի բնակավայրեր
Հունական պլան
Ըստ Եկատերինա Ալեքսեևնայի կազմած «հունական ծրագրի»՝ նախատեսվում էր Օսմանյան կայսրության դեմ անցկացնել ավստրո-ռուսական դաշնակցային պատերազմ։ Արդյունքում՝ հաղթանակի պարագայում Թուրքիայի տարածքը բաժանել Ավստրիական և Ռուսական կայսրությունների միջև։ Ծրագրի կարևորագույն շեշտադրումներից մեկը նաև այն էր, որ գրավված տարածքներից բացի ռուսական և ավստրիական հովանավորչությամբ պետք է վերականգնվեր 1453 թվականից ի վեր անկում ապրած Բյուզանդական կայսրության կենտրոնացված իշխանությունը՝ Կոստանդնուպոլիս կենտրոնով։
Պատմություն
Իր նախորդների պես, Եկատերինա II-ը ևս մտահոգված էր թուրքական լծի տակ գտնվող ուղղափառ քրիստոնյաների խնդրով։ Նրա օժանդակությամբ 1768-1774 թվականների ռուս-թուրքական պատերազմներին հընթացս մայրցամաքային Հունաստանում և կղզիներում բռնկվում է հակաթուրքական ապստամբության հուժկու ալիք։ Նրա ջանքերով հույն բազմաթիվ ռազմական գործիչներ, այդ թվում՝ Յաննիս Վարվակիսը, ժամանում են Ռուսաստանի սևծովյան շրջաններ, մասնավորապես՝ Ղրիմի թերակղզի և Նովոռոսիա։ Եկատերինա Ալեքսեևնան արևելյան հարցի և հատկապես՝ հունական խնդրի կապակցությամբ ուներ հստակ տեսլական․ նա պատրաստ էր զինված պայքարի միջոցով ազատագրել հունական պատմական հողերը և հող նախապատրաստել Բյուզանդական կայսրության կենտրոնացված իշխանության վերահաստատման համար։
Կոստանդնուպոլսի ազատագրումից հետո Եկատերինին նախատեսել էր Բյուզանդիայի առաջին կայսեր պաշտոնում նշանակել իր թոռանը՝ արքայազն Կոնստանտինին։ «Հունական պլան»-ի իրագործմամբ ռուսական արքունիքը նախ և առաջ ցանկանում էր իրականացնել իր վաղեմի ծրագիրը և տիրել Սև և Միջերկրական ծովերին նեղուցներին՝ Բոսֆորին և Դարդանելին։ Նմանօրինակ ռազմավարական նշանակության սուբյեկտների նկատմամբ վերահսկողություն սահմանելուց հետո ռուսական կայսերական ռազմածովային ուժերին հնարավորություն կընձեռվեր նոր արշավանքներ ձեռնարկել դեպի Մերձավոր Արևելք։
Պլանի իրագործման համար ռուսական արքունիքին նախ և առաջ հարկավոր էր ծրագիրը համաձայնեցնել «մեծ տերությունների» հետ և ապա որոնել դաշնակիցներ։ 1780 թվականի մայիսին Եկատերինան Մոգիլևում (ներկայումս գտնվում է Բելառուսում) հանդիպում է կազմակերպում գերմանական ազգի Սրբազան Հռոմեական կայսրության կայսր Յոզեֆ II-ի հետ։ Արդեն իսկ սեպտեմբերին Եկատերինան և Յոզեֆը քննարկում են Օսմանյան կայսրության բաժանման և Բյուզանդական կայսրության վերականգնման իրենց ծրագրերը։ Արդյունքում՝ 1781 թվականին վերջիններս կնքում են դաշինք։
Հունական պլանի կենսագործումը վստահված էր գեներալ-ֆելդմարշալ Գրիգորի Պոտյոմկինին։ Վերջինիս ջանքերով Նովոռոսիայի մի շարք քաղաքներ ստանում են հունական ծագումնաբանություն ունեցող անուններ, օրինակ՝ Օդեսա, Խերսոն, Սևաստոպոլ, Սիմֆերոպոլ և այլն։
Հունական անվանումներ ստացած քաղաքներ
Ստորև ներկայացված են Եկատերինա II-ի հրամանագրով հունական անվանումներ ստացած Ռուսաստանի խոշոր քաղաքների ցանկը ․
Ծանոթագրություններ
Կատեգորիա:Բյուզանդական կայսրություն Կատեգորիա:Օսմանյան կայսրության քաղաքականություն Կատեգորիա:Կոստանդնուպոլիս Կատեգորիա:Օսմանյան կայսրության պատմություն Կատեգորիա:Ռուս-թուրքական հարաբերություններ
Վիլյամարտին
Վիլյամարտին (Villamartín), բնակավայր և համայնք Իսպանիայի հարավում՝ Անդալուսիայի մաս հանդիսացող Կադիս պրովինցիայի Սիեռա դե Կադիս շրջանում (կոմարկայում)։ Զբաղեցնում է 210 կմ² տարածք; 2010 թվականի տվյալներով բնակչության թվաքանակը եղել է 12 570։ Պրովինցիայի վարչական կենտրոնից՝ Կադիս քաղաքից հեռավորությունը 92 կիլոմետր է։
Պատմություն
Վիլյամարտինի տեղում ու շրջակայքում մարդիկ բնակություն են հաստատել դեռ նախապատմական ժամանակներում, ինչի վկայությունն են Ալբերտիի դոլմենը, նույնանուն ագարակում հայտնաբերված մեգալիթյան հուշարձանը ։ 1994 թվականին այն բլրի գագաթին, որի վրա քաղաքն է, հայտնաբերվել է տարտեսյան ժամանակների հնավայր՝ հին հռոմեական վիլլաներով, որոնց հետագայում մի կարճ ժամանակ տիրացել են վեստգոթերը, այնուհետև՝ մուսուլմանները։
Միջնադարից պահպանվել էր Մատրերա ամրոցը, որը անտեսված, անխնամ թողնվելու պատճառով 2013 թվականին փլվեց ։ Այդ ամրոցը Սևիլյայի թագավորության հարավային սահմանները ժամանակին պաշտպանել է Գրանադայից արշավող մուսուլմաններից։ Ժամանակակից քաղաքը հիմնադրվել է 1503 թվականի փետրվարի 4-ին։ 2003 թվականին մեծ շուքով տոնվել է նրա հիմնադրման 500-րդ տարեդարձը։
Տես նաև
Մատրերայի ամրոց
Հարություն առած աստվածներ․ Լեոնարդո դա Վինչի
«Հարություն առած աստվածներ․ Լեոնարդո դա Վինչի» (Воскресшие боги. Леонардо да Винчи), ռուս գրող Դմիտրի Մերեժկովսկու փիլիսոփայական վեպը Լեոնարդո դա Վինչիի մասին։ Առաջին անգամ տպագրվել է 1900 թվականին՝ «Աստծո աշխարհը» լրագրում, իսկ առանձին գրքով լույս է տեսել 1901 թվականին։ Վեպը «Քրիստոս և Հակաքրիստոս» (1895—1907) եռագրության երկրորդ մասն է։
Ստեղծման պատմությունը
Ինչպես գրում է Օ․ Միխայլովը, Լեոնարդոյի «սարսափելի դեմքը» և «օձային իմաստությունը» հատուկ ուժով էին գրավում Մերեժկովսկուն։ Սկսելով «Լեոնարդոյից», գրողը ձգտում էր ամեն ինչի, բացի գրքային աղբյուրներ հավաքելուց, նա անմիջապես փորձում էր լինել այնտեղ, որտեղ կատարվում էր գործողությունը, տեսնել և զգալ այն օդը և այն բնությունը։ Գրողը անցավ թեմայի մանրակրկիթ հետազոտմանը։ Այդ գործընթացը նրա համար միշտ եղել է ոչ այնքան պատրաստություն ստեղծագործական պրոցեսին, ինչքան որ նրա հիմնական մասը։
Վեպի աշխատանքին Մերժեկովսկին անցավ անմիջապես ավարտելով «Ուրացող Ուլիաններին» իր աշխատանքը։ Նա ամբողջովին սուզվեց Վերածննդի դարաշրջանի ուսումնասիրության մեջ, իսկ 1896 թվականին կնոջ՝ Զինաիդա Գիպպուսի և գրաքննադատ – արվեստագետ Ա․ Վոլինսկու հետ միասին կատարեց մեծ եվրոպական շրջագայություն՝ Լեոնարդո դա Վինչիի երթուղիով ։
Ինչպես հետագայում նշում էին հետազոտողները՝ ճանապարհորդությունը տարօրինակ բնույթ էր կրում, ամենից առաջ Գիպպիուսի և Վոլինսկու սիրավեպի շուրջն առաջացած սկանդալի պատճառով։ Մերեժկովսկին համեմատաբար անտեսում էր սկանդալը։ Նա «վայելում էր ճամփորդությունը, հավաքում էր փաստեր»։ Ըստ գրողի մտահղացման, ճամփորդները, այցելելով Ֆլորենցիա և Միլան, պետք է հետո ճիշտ այդպես կրկնել Լեոնարդոյի երթուղին։ Ավարտել ճամփորդությունն պլանավորվում էր Ամբուազ դղյակում, որտեղ Լեոնարդոն մահացավ։
Դուք հարցնում եք - լավ է անցնում իմ ճամփորդությունը թե ոչ։ Ե՛վ շատ լավ, և՛ շատ վատ։ Լավ նրանով, որ շատ ու արդյունավետ աշխատում եմ, վատ նրանով, որ փող չկա և դրա պատճառով ես չեմ կարողանում աշխատել այնպես ինչպես որ կուզենայի։ Երեկ ես եղել եմ Վինչի գյուղում, որտեղ ծնվել և մեծացել է Լեոնարդո դա Վինչին։ Ես այցելեցի նրա տուն, որը պատկանում է գյուղի աղքատ բնկաիչներին։ Ես քայլում էի շրջակա սարերով, որտեղ նա առաջին անգամ տեսավ Աստծո աշխարհը։ Եթե դուք իմանայիք, ինչքան է այդ ամենը հիասքանչ, մեզ՝ ռուսներիս հարազատ, հեշտ և պետքական։ Ինչպես է այդ ամենը հոգին թարմացնում և մաքրում պետերբուրգյան գարշանքից։
Տարիների աշխատանքը վեպի վրա, մռայլվեցին Գիպպիուսի և Վոլինսկու սիրավեպի հետ կապված սկանդալով։ Ա․ Վոլինսկին, իր սիրո հետ բաժանումից հուսահատված, սկսում է «վրեժխնդիր» լինել Գիպպիուսի ամուսնուց։ Սկզբից հեռացրեց նրան աշխատանքից, հետո իր անվան տակ հրատարակեց Մերեժկովսկովի նշումներն ու գրություններն Լեոնարդոյի մասին, ինչի պատճառով մեղադրվեց բանագողության մեջ։ «Լեոնարդո դա Վինչիի» և «Հյուսիսային լրաբերում» հրատարակության հույսը կորել էր։
Չգիտեմ որտեղ եմ տպագրելու Լեոնարդոն, և դա ինձ շատ է անհանգստացնում։ Միթե իմ կատարած մեծ աշխատանքը, չի տա ինձ նյութական հանգստություն և հանգիստ գոնե մի քանի րոպեով։ Եվ ընդհանրապես պետք է ունենալ տղամարդկություն, ապրելու այնպես, ինչպես որ ես հիմա եմ ապրում ։
Վերջ ի վերջո «Հարություն առած աստվածներ․ Լեոնարդո դա Վինչի» վեպը, ավարտված 1899 թվականին և խոշոր հրատարակություններից մերժված, արդյունքում հրատարակվում է «Աստծո աշխարհը» լրագրում։
Սյուժե
․․․ Բուոնակկորզի վաճառականը, հնագեղության հավաքորդ, գտնում է Վեներայի լրագիրը։ Որպես մասնագետ հրավիրվում է Լեոնարդո դա Վինչիի կողմից։ Մի քանի երիտասարդներ քննարկում են տարօրինակ նկարչի վարքը։ Քրիստոնյա քահանան՝ Ֆաուստինոյի հայրը, ամենուր սատանա տեսնելով, ներխուժում է տուն և կոտրում հիանալի արձանը։ Ջովանին ընդունվում է աշակերտ Լեոնարդոյի մոտ, ով զբաղվում էր թռչող սարքի կառուցմամբ, արվարձան է կառուցում դուքս Սֆորցի համար։ Սկսվում է Բելտրաֆֆիոյի և Կասսանդրայի ծանոթությունը, ով իր հերթին համոզում է նրան հավատալ հնագույն օլիմպիական աստվածներին։
Ծանոթագրություններ
Կատեգորիա:1901 գրքեր
Նիկոլայ Սարկիսով
Նիկոլայ Սարկիսով (Николай Эдуардович Саркисов, Nikolay Sarkisov), «ՌԵՍՕ» ընկերության փոխնախագահն է։
Կենսագրություն
Նիկոլայ Սարկիսովը ՌԵՍՕ գարանտիա ընկերության փոխնախագահն է և ղեկավարում է ՌԵՍՕ գրուպի շինարարական նախագծերը, որոնք 2012 թ. ի վեր ներդրումներ են կատարում նաև եվրոպական շինարարական նախագծերում։ Սարկիսովներին է պատկանում ՌԵՍՕ գարանտիայի բաժնետոմսերի 63%-ը, իսկ մնացյալ 37%-ը տնօրինում է ֆրանսիական AXA ապահովագրական ընկերությունը։ Ընդհանուր առմամբ ՌԵՍՕ գարանտիայի սեփական միջոցները կազմում են 16,8 միլիարդ ԱՄՆ դոլար և ընկերությունը տիրապետում է ԿԱՍԿՈ-ի շուկայի 12,6%-ին ։
Ծանոթագրություն
Կատեգորիա:Ռուս գործարարներ
(4656) Հուչրա
(4656) Հուչրա (Huchra), աստերոիդ աստերոիդների հիմնական գոտում։ Հայտնաբերվել է 1978 թվականի նոյեմբերի 7-ին Էլեանոր Հելինի և Շելտ Բասի կողմից Պալոմարում ։
Միջին հեռավորությունը Արեգակից կազմում է 2,853883 ա. մ., առավելագույնը մոտենում է 2,6371 ա. մ. հեռավորության վրա և հեռանում 3,0707 ա. մ. ։ Արեգակի շուրջ մեկ ամբողջական պտույտ է կատարում 1760,97 երկրային օրվա ընթացքում, իր ուղեծրով շարժվելով միջինում 0,204432 աստիճան/օր արագությամբ։ Աստերոիդի ուղեծրի և խավարածրի հարթությունները իրար հետ կազմում են 1,72° անկյուն։
Արտաքին հղումներ
Կատեգորիա:1978 թվականին հայտնաբերված աստղագիտական մարմիններ Կատեգորիա:Էլեանոր Հելինի կողմից հայտնաբերված աստերոիդներ Կատեգորիա:Շելտ Բասի կողմից հայտնաբերված աստերոիդներ Կատեգորիա:Աստերոիդների հիմնական գոտու աստերոիդներ
Ռաբաթ (Խուլփի գավառ)
Ռաբաթ, գյուղ Արևմտյան Հայաստանում, Բիթլիսի վիլայեթի Խուլփի գավառակում։
Ծանոթագրություններ
Կատեգորիա:Արևմտյան Հայաստանի գյուղեր
Սաննիկելլի
Սաննիկելլի (անգլերեն՝ Sanniquellie), Լիբերիայի հարավ-արևելքում գտնվող Նիմբա երկրամասի ամենամեծ քաղաքն է և վարչկենտրոնը։ Բնակչությունը կազմում է 11,415 մարդ՝ 2008 թվականի տվյալներով։ Տեղակայված է մայրաքաղաք Մոնրովիայից 350 մղոն դեպի հարավ-արևելք։
Հղումներ
Կատեգորիա:Լիբերիայի քաղաքներ Կատեգորիա:Լիբերիայի վարչկենտրոններ Կատեգորիա:Նիմբա երկրամաս
Պալոմարես դել Ռիո
Պալոմարես դել Ռիո (Palomares del Río) — բնակեցված կետ և մունիցիպալիտետ Իսպանիայում։ Մտնում է Սևիլյա պրովինցիայի մեջ՝ Անդալուսիա ինքնավար համայնքում ։ Մունիցիպալիտետը գտնվում է Մեծ Սևիլյա շրջանի կազմում։ Զբաղեցնում է 13կմ² մակերես։ Բնակչությունը՝ 7185 մարդ(2010)։ Պրովինցիայի վարչական կենտրոնից գտնվում է 10կմ հեռավորության վրա։
Օրիբո սյուր Սյան
Օրիբո սյուր Սյան (Auribeau-sur-Siagne), համայնք Ֆրանսիայի հարավ-արևելքում՝ Պրովանս-Ալպեր-Լազուրե ափ երկրամասի Ծովափնյա Ալպեր դեպարտամենտի Գրաս շրջանի Մանդելյո լա Նապուլ կանտոնում ։ Մինչև 2015 թվականի մարտը կոմունան վարչականորեն ընդգրկված էր Հարավային Գրաս լուծարված կանտոնի կազմում (Գրաս շրջան)։
Պալոմարես դել Ռիո
Ծանոթագրություններ
Կատեգորիա:Սևիլյա պրովինցիայի մունիցիպալիտետներ Կատեգորիա:Իսպանիայի բնակավայրեր Կատեգորիա:Անդալուսիայի բնակավայրեր
Օրիբո սյուր Սյան
Կոմունայի տարածքը կազմում է 5.48 կմ², 2006 թվականին բնակչությունը կազմել է 2710 մարդ աճի միտումով, 2012 թվականին՝ 3049 մարդ, բնակչության խտությունը՝ 556,4 մարդ/կմ²։
Բնակչություն
Կոմունայի բնակչությունը 2011 թվականին կազմել է 3035 մարդ, 2012 թվականին՝ 3049 մարդ.
Բնակչության թվաքանակի դինամիկան ։
Տնտեսություն
2010 թվականին աշխատունակ տարիքի (15-64 տարեկան) 2035 բնակիչներից 1490-ը եղել են տնտեսապես ակտիվ, 545-ը՝ ոչ ակտիվ (ակտիվության գործակիցը կազմել է 73.2 %, 1999 թվականին եղել է 71.4 %: Աշխատունակ տարիքի 1490 ակտիվ բնակիչներից աշխատում էին 1377-ը (713 տղամարդ և 664 կին), 113 հաշվառված էին որպես գործազուրկ (54 տղամարդ և 59 կին)։ Աշխատունակ տարիքի 545 ոչ ակտիվ բնակիչներից 181-ը եղել են աշակերտներ կամ ուսանողներ, 190-ը՝ թոշակառուներ, իսկ 174-ը՝ ոչ ակտիվ են եղել այլ պատճառներով ։
2010 կոմունայում հաշվառված են եղել 1184 հարկատու տնային տնտեսություններ, որտեղ ապրում էր 3092.0 մարդ։ Մեկ հարկատուին բաժին ընկնող շահույթը կազմել է 22282 եվրո ։
Արտաքին հղումներ
Կատեգորիա:Ֆրանսիայի բնակավայրեր Կատեգորիա:Ֆրանսիայի կոմունաներ
Պլատցովո
Պլատցովո (Платцово), գյուղ Ռուսաստանի Նիժնի Նովգորոդի մարզի Վաչսկի շրջանի կազմում։
Արտաքին հղումներ
Կատեգորիա:Ռուսաստանի գյուղեր Կատեգորիա:Ռուսաստանի Նիժնի Նովգորոդի մարզի Վաչսկի շրջանի բնակավայրեր
Մումիա (գունանյութ)
Մումիա, Երկաթի սուսր, բնական գունանյութ, որը պարունակում է (20-ից 70%) երկաթի օքսիդ։ Լինում է բացից մուգ շագանակագույն։ Մումիան պարունակող ներկերը, արծնապակիները ժանգակայուն են և ունեն պատելու մեծ ունակություն։
Նիկիտա Չանդակ
Նիկիտա Չանդակ (निकिता चाण्डक्,), նեպալցի մոդել, գեղեցկության մրցույթի տիտղոսակիր։ Նվաճել է «Միս Նեպալ 2017» տիտղոսը  ։ Նիկիտան նվաճել է նաև «Միս հայտնի ընտրություն» և «Միս ինքնավստահ» մրցանակները  ։ Ներկայացրել է Նեպալը Չինաստանի Սանյա քաղաքում անցկացվող «Միս աշխարհ 2017» մրցույթի ընթացքում։
Մումիա (գունանյութ)
Կատեգորիա:Ներկանյութեր
Նիկիտա Չանդակ
Վաղ կյանք
Նիկիտա Չանդակը բնիկ Ուրլաբարցի է։ Նա ծնվել է 1995 թվականի սեպտեմբերի 5-ին Անիլ և Սուշմա Չանդակների ընտանիքում։ Պատկանում է Մարվարի ցեղին և կրում է վերջինիս մշակույթը և ավանդույթները։ Վաղ տարիքում եղել է ինտրովերտ։ Դպրոցական տարիներին ցուցաբերել է լավ վարքագիծ, հետևել բոլոր կանոններին, ինչի արդյունքում դարձել է իր ուսուցչի ամենասիրելի աշակերտը։
Կրթություն
Չանդակը ավարտել է Պաշուպատի միջնակարգ դպրոցը, այնուհետև՝ Գոթանի LK Singhania կրթական կենտրոնի ավագ դպրոցը։ Չանդակը սովորում է նաև Հնդկաստանի JD նորարական տեխնոլոգիաների ինստիտուտի նորարակական հաղորդակցության բաժնում ։
Կարիերա
Միս Նեպալ 2016 մրցանակակիր Աշմի Շրեսթան իր ֆեյսբուքյան էջում գրել է, որ Չանդակը գերազանցել է իր երևակայությունը, երբ հանդես է եկել TGIF նորաձևության շաբաթում ։
Չանդակն իր առաջին տիտղոսը նվաճել է 20 տարեկանում, երբ 2017 թվականին հաղթել է «Միսս Նեպալ 2017» մրցույթում։ «Միս աշխարհ 2017»-ում նա առաջին Միս Նեպալն էր, ով տեղ գտավ Top Model մրցույթում՝ ընդգրկվելով լավագույն 30 մոդելների ցանկում։ Եղել է մուլտիմեդիա մրցանակի 2-րդ մրցանակակիր։ Ընդգրկվել է «Ժողովրդի ընտրություն» մրցանակաբաշխության տասնյակում։ Իր նախաձեռնած «Նպատակային գեղեցկություն» նախագծում ընդգրկվել է լավագույն 20-յակի մեջ։
Վալ
Վալ, գյուղ Հունգարիայի Հանրապետության Ֆեյերի երկրամասում։ Ըստ 2004 թվականի մարդահամարի՝ գյուղի բնակչությունը կազմում է 2,394 մարդ, իսկ բնակչության միջին խտությունը 59.14 մարդ/կմ²։
Արտաքին հղումներ
Կատեգորիա:Հունգարիայի բնակավայրեր
Աբիմելեք
Աբիմելեք, հրեական ծագումով հայկական արական անձնանուն։ Ծագում է եբրայերեն אֲבִימֶלֶךְ (Abīmelek) անունից, որը կազմված է abi (հայր) և melek (թագավոր) բառերից և բուն նշանակությունն է՝ թագավորահայր։ Այս անունով հայտնի են մի շարք փղշտացի թագավորներ, որոնցից նշանավոր է Աբիմելեքը, ով Աբրահամ նահապետի կնոջը՝ Սառային իրեն կին դարձրեց ։ Ասորեստանյան արձանագրությունների մեջ հիշատակված է՝ Abimilki ձևով և համարվում է փյունիկյան անուն ։ Հայերի մեջ, այս ձևով հայտնի է երկու անձ ։ Ավելի ուշ ժամանակներում, շփոթելով արաբական Մելիք անվան հետ՝ դարձել է Աբամելիք ։
Աղբյուրներ
Կատեգորիա:Հայկական արական անձնանուններ
Խվորոսնա
Խվորոսնա (Хворосна), գյուղ Ուկրաինայի Խմելնիցկիի մարզի Նովոուշիցկի շրջանում։
Արտաքին հղումներ
Կատեգորիա:Ուկրաինայի Խմելնիցկիի մարզի Նովոուշիցկի շրջանի բնակավայրեր Կատեգորիա:Ուկրաինայի գյուղեր Կատեգորիա:1735 թվականին հիմնադրված բնակավայրեր
Էդուարդ Զյուս
Էդուարդ Զյուս (Eduard Suess),, ավստրիացի երկրաբան։ Վիեննայի համալսարանի երկրաբանության պրոֆեսոր (1857-1901), Վիեննայի ԳԱ նախագահ (1898-1911)։
Ուսումնասիրել է Ալպերի և Ապենինյան լեռների երկրաբանական կառուցվածքը։ Զյուսը 1883-1909 թվականներին հրատարակած «Երկրագնդի դեմքը» եռահատոր աշխատության մեջ ամփոփել է տարբեր երկրներում կատարված տարածաշրջանային բոլոր հետազոտությունների արդյունքները և զարգացրել կոնտրակցիոն վարկածը։
Ծանոթագրություններ
Կատեգորիա:Ավստրիացի երկրաբաններ Կատեգորիա:Լոնդոնի թագավորական միության արտասահմանյան անդամներ Կատեգորիա:Շվեդիայի գիտությունների թագավորական ակադեմիայի անդամներ Կատեգորիա:Սանկտ Պետերբուրգի գիտությունների ակադեմիայի թղթակից անդամներ Կատեգորիա:Ավստրիացի հնէաբաններ Կատեգորիա:Ավստրիայի քաղաքական գործիչներ Կատեգորիա:Վիեննայի համալսարանի շրջանավարտներ Կատեգորիա:Պրուսիայի գիտությունների ակադեմիայի անդամներ Կատեգորիա:ԱՄՆ-ի գիտությունների ազգային ակադեմիայի արտասահմանյան անդամներ Կատեգորիա:ԱՄՆ-ի գիտությունների ազգային ակադեմիայի անդամներ Կատեգորիա:19-րդ դարի ավստրիացիներ Կատեգորիա:Սանկտ Պետերբուրգի գիտությունների ակադեմիայի պատվավոր անդամներ Կատեգորիա:Ամերիկյան փիլիսոփայական ընկերության անդամներ
Չաքմաղ
Չաքմաղ, գյուղ Օսմանյան կայսրությունում, Տրապիզոնի վիլայեթի Ջանիկի գավառում ։
Ծանոթագրություններ
Կատեգորիա:Օսմանյան կայսրության հայաբնակ գյուղեր
Ծեր Բասկինի թատրոն
Ծեր Բասկինի թատրոն (Vana Baskini Teater), թատրոն Էստոնիայի մայրաքաղաք Տալլինում, որը հիմնադրվել է 2005 թ.-ին դերասան և ռեժիսոր Էհնո Բասկինի կողմից։ Վերջինս հանդիսանում է նաև թատրոնի գեղարվեստական ղեկավարը։ Թատրոնը հիմնականում բեմադրում է կատակերգական ներկայացումներ։
Արտաքին հղումներ
Կատեգորիա:Էստոնիայի թատրոններ Կատեգորիա:Տալլին Կատեգորիա:Թատրոններ այբբենական կարգով
Ժելեզնյակ-2
Ժելեզնյակ-2 (Железняк-2), գյուղ Ռուսաստանի, Սմոլենսկի մարզի Մոնաստիրշչինսկի շրջանի կազմում։
Բնակչությունը 2007 թվականին գրանցված տվյալներով կազմում էր 83 մարդ։
Հենրիխ Ֆրիդրիխ Ֆյուգեր
Հենրիխ Ֆրիդրիխ Ֆյուգեր, գերմանացի և ավստրիացի նկարիչ, Գերմանիայում կլասիցիզմի խոշորագույն ներկայացուցիչներից մեկը։
Կյանքը և ստեղծագործումը
1764 թվականին Ֆրիդրիխ Ֆյուգերը սկսում է գեղանկարչություն ուսումնասիրել պալատական նկարիչ Նիկոլ Ժյուբալի մոտ, Լյուքսեմբուրգի Արվեստների ակադեմիային կից։ 1769 թվականին նա շարունակում է ուսումը Լայպցիգում, նկարչության ուսուցիչ Յոհան Վոլֆգանգ ֆոն Գյոթեի մոտ։ Այնուհետև նկարիչը ուսումնական այց է կատարում Իտալիա, Նեապոլում նա որմնանկարներ է նկարում Կազերտայի պալատում։ 1774 թվականին Ֆյուգերը գալիս է Վիեննա, որտեղ մշտական բնակություն է հաստատում։ Ֆյուգերի հովանավորը և մեկենասը Վիեննայում դառնում է անգլիական դեսպան սեր Ռոբերտ Քեյթը, նրա օգնությամբ նկարիչը հայտնիություն է ձեռքբերում վիեննական հասարակության վերին խավերում։
1776 թվականի աշնանը Ֆյուգերը ստանում է կրթաթոշակ Հռոմում ուսանելու համար։ 1781-1783 թվականներին նա ապրում և աշխատում է Նեապոլի արվարձաններում` կատարելով ավստրիական կառավարական տան պատվերները։ Այդ պահից սկսած նրա աշխատանքների մեջ զգացվում է Անտոն Մենգսի ստեղծագործության ազդեցությունը։ 1783 թվականին Ավստրիայի պետական կանցլեր կոմս Կաունիցի հրամանով Ֆյուգերը դառնում է վիեննական Գեղեցիկ արվեստների ակադեմիայի փոխտնօրեն, որն այդ ժամանակ Եվրոպայի առաջատար գեղարվեստի ակադեմիա էր։ 1795 թվականին նա արդեն Ակադեմիայի տնօրեն էր, որը նրա ղեկավարության ժամանակ բարգավաճում ապրեց։ 1806 թվականին Ֆյուգերը նշանակվել է վիեննական գեղարվեստա-պատմական թանգարանի տնօրեն և Բելվեդեր ամրոցի պահապան։
Ֆյուգերը եղել է Մյունխենի և Միլանի գեղեցիկ արվեստների ակադեմիայի պատվավոր անդամ, Վյուրտեմբերգսկի թագի շքանշանի ասպետ։ 1780 թվականին նա մտնում է վիեննական «Արմավենու մոտ» մասսոնական ժողովարան, 1785 թվականին նա տեղափոխվում է «Արդարությանը» ժողովարան։ 1876 թվականին նրա պատվին Վիեննայում փողոց է անվանվել (Fügergasse):
Ֆյուգերի ստեղծագործության հիմնական ոլորտներն էին դիմանկարային պատկերանկարչությունը և գեղարվեստական մանրանկարչությունը։ Նա նկարում էր նաև բիբլիական, պատմական և դիցաբանական թեմաներով։ Իր ստեղծագործական ոճը համարվում է բարոկկոյից անցում դեպի կլասիցիզմ։ Ֆյուգերը մեծ ներդրում է ունեցել ավստրիական գեղանկարչության զարգացման գործում։ Դեռևս կենդանության օրոք նրան անվանում էին Վիեննայի նկարիչների Հայր ։
Գրականություն
Կատեգորիա:Գերմանացի նկարիչներ Կատեգորիա:Ավստրիացի նկարիչներ
Ավարներ
Ավարներ (ավար․` магIарулал  )` Կովկասի ժողովուրդներից մեկը, որը բնակվում է լեռնային Դաղստանի արևմտյան մասում և մասամբ Ադրբեջանական ԽՍՀ-ում։ Ավարների թիվը 396 հազար է (1970)։ Լեզուն ավարերենն է։
Հնուց ի վեր ավարները ապրել են լեռնային Դաղստանում, արևելյան Վրաստանում և հյուսիսային Ադրբեջանում։ Այդ տարածքը անվանում են Ավարստան։ Այսօրվա Դաղստանի քանակով ամենամեծ ժողովուրդն է։
Բնակության տարածքը
Զբաղեցնում են լեռնային Դաղստանի մեծագույն մասը, ապրում են նաև հանրապետության հյուսիսային (դաշտային) հատվածում։ Ադրբեջանում ավարները ապրում են հիմնականում Բալականի և Զաքաթալայի շրջաններում, որտեղ 1999 թ.-ի դրությամբ հասնում էին 49,800 մարդու։ ՌԴ-ում ապրում են նաև հարևան Չեչնիայում, Կալմիկիայում։
Լեզու
Մայր լեզուն հանդիսանում է ավարերենը, որը պատկանում է հյուսիս-կովկասյան ընտանիքի նախ-դաղստանյան լեզվախմբին։ Ավարերենը այսօր հանդիսանում է մեռյալ Ալարոդյան լեզվական աշխարհի կենդանի շարունակությունը։ Լավ են տիրապետում ռուսերենին և կումիկերենին (Դաղստանի ավարները), թուրքերենին (Թուրքիայի ավարները), ադրբեջաներենին (Ադրբեջանի ավարները)։
Հավատք
Հավատացյալները հիմնականում դավանում են իսլամը (սուննի ճյուղը)։ Հայտնի է նաև, որ 6-13 դարերում ավարյան Սարիր պետությունը եղել է քրիստոնյա երկիր։ Հավատացյալ ավարները մուսուլման-սունիներ են։
Կատեգորիա:Ռուսաստանի ազգեր Կատեգորիա:Կովկասի ազգեր
Նորդօստպոլդեր
Նորդօստպոլդեր (Noordoostpolder,, նշանակում է հուսիսարևելյան պոլդեր (ծովից խլված ցամաքամաս). ), համայնք Նիդերլանդների Ֆլևոլանդ մարզում։ Նախկինում կոչվել է Ուրկի երկիր (Urker Land): Վարչական կենտրոնը համայնքի կենտրոնական մասում ընկած Էմմելորդ բնակավայրն է: Նորդօստպոլդերն զբաղեցնում է 460,05 կմ² տարածք, բնակչության թվաքանակը 2011 թվականի տվյալներով եղել է 45.805։ Մեկ շնչի տարեկան միջին եկամուտը կազմում է 11.800 եվրո։ Համայնքի տարածքում և մերձակայքում են գտնվում ՅՈՒՆԵՍԿՕ-ի Համաշխարհային ժառանգության ցանկում ընդգրկված երկու օբյեկտ՝ նախկինում կղզու կարգավիճակ ունեցած Սխոկլանդը, , որը վերածվել է թանգարանի, և Եվրոպայի խոշորագույն շոգեպոմպակայանը՝ Վաուդագեմաալը (Ir. D.F. Woudagemaal), որը կառուցվել է 1920 թվականին և մինչև օրս էլ հաջողությամբ ծառայում է ջրի ավելցուկը ծով արտամղելու և այդպիսով հեղեղումները կանխելու նպատակին: 2017 թվականին Նորդօստպոլդերում շահագործման է հանձնվել Նիդերլանդների խոշորագույն հողմակայանը, որը տարեկան արտադրում է 1,4 միլիարդ կիլովատտ/ժամ էլեկտրաէներգիա :
Արտաքին հղումներ
Կատեգորիա:Ֆլեյվոլանդի համայնքներ Կատեգորիա:1962 թվականին հիմնադրված բնակավայրեր Կատեգորիա:Համաշխարհային ժառանգության նախնական ցանկ
Քարթվելական լեզուներ
Քարթվելական լեզուներ (ქართველური ენები), Կովկասի հարավ-արևմուտքում տարածված լեզվաընտանիք է։ Այլ լեզվաընտանիքների հետ կապերը հստակ հաստատված չեն։ Որոշ ժամանակ առաջ քարթվելական լեզուները հաճախակի ընդգրկում էին հիպոտետիկ կովկասյան կամ իբերակովկասյան մակրոընտանիք, սակայն գիտական հանրությունը հրաժարվել է տվյալ հիպոթեզից։ Աշխարհում խոսողների թիվը 5.2 միլիոն է։
Զիլիզ
Արտաքին հղումներ
Կատեգորիա:Հունգարիայի բնակավայրեր
Նորդվեյկ (համայնք)
Նորդվեյկ (Noordwijk ), համայնք Նիդերլանդների Հարավային Հոլանդիա մարզում։ Տարածքը 35,41 կմ² է, բնակչությունը՝ 24.831 (2011 թ.)։ Մեկ շնչի տարեկան միջին եկամուտը 15.000 եվրո է։
Կատեգորիա:Հարավային Հոլանդիայի համայնքներ
Նպատակ
Նպատակն, այն ցանկալի արդյունքն է, որ մարդ կամ համակարգ պատկերացնում է, պլանավորում և պարտավորվում հասնել անձնական կամ կազմակերպական ցանկալի վերջնակետի ակնկալվող զարգացման պարագայում։
Շատերը ձգտում են հասնել իրենց նպատակներին սահմանափակ ժամանակահատվածում՝ վերջնաժամկետներ սահմանելով։ Այն մոտավորապես նման է անգլերեն purpose կամ aim բառերին, ինչը նույն ակնկալված արդյունքն է, որ ուղղորդում է գործողությունները։ Կամ էլ այն նման է վերջնանպատակին, որը առանձնահատուկ նշանակություն ունեցող ֆիզիկական կամ վերացական առարկա է։
Նպատակադրում
Նպատակադրումը կատարելապես ներառում է հատուկ, նշանակալի, հասանելի, պատշաճ և ժամանակի տեսանկյունից սահմանափակ նպատակներ դնելը։ Նպատակադրման տեսության վրա աշխատելը ենթադրում է, որ այն կարող է ծառայել որպես արդյունավետ միջոց հաջողության հասնելու համար՝ հավաստելով, որ մասնակիցները հստակ պատկերացում ունեն, թե ինչ պետք է անեն նպատակին հասնելու կամ հասնելուն օգնելու գործում։ Անձնական մակարդակում նպատակադրման գործընթացը թույլ է տալիս մարդկանց հատկորոշել, այնուհետև քայլեր անել դեպի իրենց սեփական՝ հատկապես ֆինանսական կամ կարիերային վերաբերող նպատակները։ Անձի զարգացումը նպատակադրման գլխավոր բաղադրիչն է։
Նպատակը կարող է լինել կարճաժամկետ կամ երկարաժամկետ։ Առաջնային տարբերությունը նպատակներին հասնելու համար պահանջված ժամանակն է։
Կարճաժամկետ նպատակներ
Կարճաժամկետ նպատակները իրագործվում են կարճ ժամանակահատվածում, ինչպես օրինակ փորձել մուրհակ վճարել մի քանի օրից։ Կարճաժամկետ նպատակը չի սահմանում հատուկ ժամանակահատվածներ։ Այլ կերպ ասած՝ կարելի է հասնել (կամ չհասնել) կարճաժամկետ նպատակի մեկ օրում, շաբաթում, ամսում, տարում և այլն։ Կարճաժամկետ նպատակների համար նախատեսված ժամանակահատվածը վերաբերում է ամբողջ ժամանակի այն հատվածին, որը տվյալ պահին կիրառվում է։ Օրինակ մեկը մեկ ամիս տևող նախագծի համար իր կարճաժամկետ նպատակը կարող է իրագործել մի քանի օրում, մինչդեռ ինչ-որ մեկի կյանքի տևողության համար կարճաժամկետ նպատակը կարող է չափվել ամիսներով կամ տարիներով։ Պլանավորողները կարճաժամկետ նպատակները սովորաբար սահմանում են երկարաժամկետ նպատակի կամ նպատակների հարաբերությամբ։
Անձնական նպատակներ
Անհատները կարող են անձնական նպատակներ սահմանել։ Ուսանողը կարող է քննության համար բարձր գնահատականի նպատակ դնել։ Մարզիկը կարող է օրական 5 մղոն վազել։ Ճանապարհորդը կարող է փորձել հասնել նպատակակետ քաղաքին երեք ժամում։ Ֆինանսական նպատակներն ընդհանուր օրինակ են՝ խնայել թոշակի անցնելու կամ գնումների համար։ Նպատակները կառավարելը անձնական կյանքի բոլոր բնագավառներում կարող է արդյունքներ տալ։ Ճշգրիտ իմանալը, թե ինչի ես ուզում հասնել, պարզեցնում է, թե ինչի վրա պետք է կենտրոնանալ կամ ինչը բարելավել և հաճախ ենթագիտակցորեն առաջնահերթություն է տալիս այդ նպատակին։
Նպատակադրումը և պլանավորումը նպաստում են երկարաժամկետ տեսլականին և կարճաժամկետ մոտիվացիային։ Այն կենտրոնանում է մտադրության, ցանկության, գիտելիքի ձեռքբերման վրա և օգնում է կազմակերպել ռեսուրսները։
Անձնական նպատակների նվաճում
Բարդ և դժվար նպատակներին հասնելը կենտրոնացում, երկարատև աշխատասիրություն և ջանքեր է պահանջում։ Ցանկացած ոլորտում հաջողության հասնելը վատ իրագործման կամ պատշաճ պլանավորման բացակայության դեպքում շարունակական արդարացումներ է պահանջում, ավելի կարճ՝ հաջողությունը պահանջում է զգացմունքային հասունություն։ Մարդկանց հավատի չափը անձնական նպատակին հասնելու իրենց ունակության վերաբերյալ նույնպես ազդում է այդ նվաճման վրա։
Երկարաժամկետ նվաճումները հիմնված են կարճաժամկետ նվաճումների վրա։ Տվյալ օրվա փոքր պահերի զգացմունքների կառավարումը երկար ժամանակով մեծ փոփոխություն է ունենում։